CELEX: 62018TA0697
Language: sk
Date: 2020-01-29 00:00:00
Title: Vec T-697/18: Rozsudok Všeobecného súdu z 29. januára 2020 – Aldi/EUIPO – Titlbach (ALTISPORT) („Ochranná známka Európskej únie – Námietkové konanie – Medzinárodný zápis, v ktorom je vyznačená Európska únia – Obrazová ochranná známka ALTISPORT – Staršia medzinárodná slovná ochranná známka a staršia slovná ochranná známka Európskej únie ALDI – Relatívny dôvod zamietnutia – Článok 8 ods. 1 písm. b) nariadenia (EÚ) 2017/1001 – Porovnanie výrobkov a služieb – Povinnosť odôvodnenia – Článok 94 nariadenia 2017/1001“)

9.3.2020   
            
            
               SK
            
            
               Úradný vestník Európskej únie
            
            
               C 77/45
            
         
      Rozsudok Všeobecného súdu z 29. januára 2020 – Aldi/EUIPO – Titlbach (ALTISPORT)
      (Vec T-697/18) (1)
      
      („Ochranná známka Európskej únie - Námietkové konanie - Medzinárodný zápis, v ktorom je vyznačená Európska únia - Obrazová ochranná známka ALTISPORT - Staršia medzinárodná slovná ochranná známka a staršia slovná ochranná známka Európskej únie ALDI - Relatívny dôvod zamietnutia - Článok 8 ods. 1 písm. b) nariadenia (EÚ) 2017/1001 - Porovnanie výrobkov a služieb - Povinnosť odôvodnenia - Článok 94 nariadenia 2017/1001“)
      (2020/C 77/64)
      Jazyk konania: nemčina
      
         Účastníci konania
      
      
         Žalobkyňa: Aldi GmbH & Co. KG (Mülheim an der Ruhr, Nemecko) (v zastúpení: N. Lützenrath, U. Rademacher, C. Fürsen a M. Minkner, avocats)
      
         Žalovaný: Úrad Európskej únie pre duševné vlastníctvo (v zastúpení: E. Markakis a A. Söder, splnomocnení zástupcovia)
      
         Ďalší účastník konania pred odvolacím senátom EUIPO: Aleš Titlbach (Meziboří, Česká republika)
      
         Predmet veci
      
      Žaloba proti rozhodnutiu štvrtého odvolacieho senátu EUIPO z 19. septembra 2018 (vec R 2683/2017-4) týkajúcemu sa námietkového konania medzi spoločnosťou Aldi a pánom Tilbachom
      
         Výrok rozsudku
      
      
                  1.
               
               
                  Rozhodnutie štvrtého odvolacieho senátu Úradu Európskej únie pre duševné vlastníctvo (EUIPO) z 19. septembra 2018 (vec R 2683/2017-4) sa zrušuje v rozsahu, v akom sa týka „hračiek“ patriacich do triedy 28 v zmysle Niceskej dohody o medzinárodnom triedení výrobkov a služieb pre zápis známok z 15. júna 1957 v revidovanom a doplnenom znení.
               
            
                  2.
               
               
                  V zostávajúcej časti sa žaloba zamieta.
               
            
                  3.
               
               
                  Každý účastník konania znáša svoje vlastné trovy konania.
               
            
         (1)  Ú. v. EÚ C 25, 21.1.2019.